1. Handleplan vedrørende fodboldbaner (Åben)
Tidl. politisk behandling  
Forventet sagsgang
TM-U, KF-U, ØK, BY
Lovgrundlag
 
SAGENS INDHOLD
Byrådet skal i denne sag tage stilling til udkast til en handleplan, som skal sikre overholdelse af det fastsatte 
niveau for drift og vedligeholdelse af kommunens fodboldbaner.
Det fremgår af budgetaftalen for 2021, at handleplanen skal indeholde en redegørelse for tiltag til forbedret 
dialog og opfølgning i forhold til fodboldklubberne og den eksterne leverandør.
Favrskov Kommune har fodboldbaner på i alt ca. 63,3 ha. Boldbanerne er inddelt i tre kategorier: kamp- og 
træningsbaner (55 ha.), vintertræningsbaner (7 ha.) og grusbaner (1,3 ha.). Kategoriseringen er 
bestemmende for plejeniveauet, og dermed hvilke krav til klippehøjde, gødningstildeling mv., der gælder 
for banerne.
Forvaltningen har 12. november 2020 afholdt møde med repræsentanter for fodboldklubberne, [adresse] 
Idrætssamvirke og den eksterne leverandør af drifts- og vedligeholdelsesopgaver på de kommunale 
fodboldbaner. Her blev erfaringerne fra baneplejen i 2020 drøftet, herunder rammerne i den gældende 
driftskontrakt og klippeplan.
Samtidig blev mulighederne for at forbedre baneplejen og kommunikationen herom drøftet og konkrete 
aftaler om forbedringer blev indgået. På baggrund af mødet indeholder handleplanen følgende punkter:

Faste fælles møder med alle klubberne/foreningerne to gange om året.

Faste møder med de enkelte klubber (gennemgang af baner og udenomsarealer), mindst en gang om 
året.

Ekstraordinær gennemgang af banerne i foråret 2021 med en uvildig konsulent med henblik på en 
faglig vurdering af banernes tilstand, samt bud på tiltag, der kan forbedre banernes stand på kort og 
lang sigt, herunder prissætning af opgaverne.

Fælles faglig vidensopbygning om banepleje generelt. Her vil de tekniske muligheder og 
begrænsninger ift. konkrete tiltag på de enkelte baner blive drøftet.

Årshjul, der beskriver løbende drifts- og vedligeholdelsesaktiviteter på banerne.

”Mia Mortensen” med beskrivelse af rammerne for brug og drift af banerne.

”Borgertip” indføres til særlig brug for klubberne til at indmelde akutte problemer ifm. baneplejen. Det 
vil sikre en bedre opgavehåndtering, da systemet i forvejen bruges til andre driftsopgaver.

Forbedret kommunikation mellem klubberne/foreningerne og kommunen gennem øget skriftlighed om 
aftaler, samt kommunikation om definerede roller og opgaver i forvaltningen.

Kontrol med overholdelse af driftskontrakten.
Der afholdes hele året månedlige driftsmøder mellem entreprenøren og forvaltningen. For at sikre arbejdets 
korrekte udførsel foretages månedlige fælleskontroller i vækstperioden. Her foretager entreprenør og 
Teknik- og Miljøudvalget
03-12-2020 08:00
Sagsnr. MOD-2020-00127
DokID: 
Sagsbehandler: Kirstine Mathiasen 
([adresse]) (marir)
forvaltningen kontrol af et udvalgt antal arealer. Arealerne gennemgås og såfremt der findes fejl/mangler i 
standardplejen, skal entreprenøren straks genoprette disse. Der føres protokol over fælleskontrollerne. 
Ud over fælleskontrollerne udfører forvaltningen hvert år en række stikprøver på et udvalgt antal arealer. 
Fremgangsmåden er den samme som ved fælleskontrollerne, blot med den forskel at entreprenøren ikke 
deltager. Entreprenøren foretager i stedet egenkontrol af, at de udførte arbejder er gennemført som 
foreskrevet. Egenkontrollen fotodokumenters og indberettes i entreprenørens eget kontrolsystem som 
kommunen kan tilgå. 
Handleplanen skal sikre overholdelse af drifts- og vedligeholdelsesniveauet i den gældende driftskontrakt 
med den eksterne leverandør, men handleplanen tager også højde for, at fodboldklubberne kan komme 
med input til indholdet i en ny driftskontrakt. Den gældende kontrakt udløber april 2022. Det betyder, at 
fodboldklubberne i løbet af 2021 kan videregive erfaringerne med plejen på banerne.
VURDERING
Teknik og Miljø vurderer, at flere dialogmøder med fodboldklubberne fælles og enkeltvis giver mulighed for 
en bedre udveksling af oplysninger om behovet for banepleje, samt rammerne for at imødekomme 
behovene.
Dialogmøderne vil forbedre oplysnings- og vidensniveauet både hos klubberne og kommunen. 
Dialogmøderne følges op med beslutningsreferater, som indeholder aftalerne fra møderne og efterfølgende 
skriftlig afklaring af forhold, som er aftalt undersøgt på møderne.
Teknik og Miljø vurderer, at en banegennemgang med besigtigelse og en nærmere vurdering af 
vækstbetingelserne for græsset (spadestiksundersøgelse) vil være nødvendig for at lægge en plan for 
vedligeholdelsen på kort og langt sigt.
En banegennemgang med deltagelse af repræsentanter for fodboldklubberne, forvaltningen og en ekstern 
konsulent vil omfatte 24 lokaliteter og ca. 45 enkelte baner.
Banegennemgangen vil give et bedre grundlag for at vurdere, om der er behov for et generelt løft af 
baneplejen, eller om der kan foretages en differentiering af plejeniveauet på banerne. En differentiering af 
plejeniveauet kan fx ske under hensyntagen til antallet af brugere/banetrykket på banerne, således at baner 
med mange brugere får et højere plejeniveau end baner med færre brugere.
Der kan eventuelt også besluttes et forskelligt plejeniveau på baggrund af andre forhold på den enkelte 
fodboldklubs baner. Banernes fysiske beliggenhed, baneopbygning, sol/skygge, terræn mv. har betydning 
for græsvæksten og dermed behovet for pleje.
Banegennemgangen kan danne grundlag for en efterfølgende politisk stillingtagen til, om det samlede 
plejeniveau for banerne bør ændres. Banegennemgangen skal give anvisninger på, om de nødvendige 
forbedringer kan opnås ved at omprioritere og differentiere baneplejen, eller om der vurderes at være behov 
for en økonomisk tilførsel til baneplejen med henblik på at opnå et højere plejeniveau. Resultatet af 
banegennemgangen vil kunne indgå i budgetlægningen for 2022-25.
ØKONOMI
En banegennemgang med en ekstern konsulent medfører en udgift på ca. 100.000 kr. Der er ikke afsat 
budget til en banegennemgang med ekstern konsulent. Det foreslås, at banegennemgangen finansieres af 
kassen.
INDSTILLING
Direktøren for Teknik og Miljø og Direktøren for Børn og Kultur indstiller til Byrådet:
1.
At godkende handleplanen.
2.
At give en tillægsbevilling på 100.000 kr. i 2021 til en undersøgelse af fodboldbanerne, 
tillægsbevillingen finansieres af kassen.
BESLUTNING
Fraværende: Ingen.
Indstilles godkendt
Bilag
1.
Handleplan (1187108)
